./data/phi0474/phi033/phi0474.phi033.perseus-lat2.xml
M. Tullius Cicero
nihil habet nec fortuna tua maius quam ut possis, nec natura melius quam ut velis servare quam plurimos  longiorem orationem causa forsitan postulet, tua certe natura breviorem  qua re cum utilius esse arbitrer te ipsum quam aut me aut quemquam loqui tecum, finem iam faciam: tantum te admonebo, si illi absenti salutem dederis, praesentibus te his daturum